Օրվա երկրորդ կեսին տեղի է ունեցել Ռոբերտ Քոչարյանի եւ Ժակ Շիրակի առանձնազրույցը, որին հաջորդել է համատեղ մամուլի ասուլիսը: Իսկ երեկոյան, Ժակ Շիրակի պետական այցի շրջանակում տեղի ունեցավ "Շարլ Ազնավուրը և ընկերները" բացօթյա համերգը Հանրապետության հրապարակում, որին ներկա էին Հայաստանի և Ֆրանսիայի նախագահները: Հենց այս համերգով էլ մեկնարկեց աննախադեպ, իր ծավալներով ոչ մինչ այդ, ոչ էլ դրանից հետո նմանը չունեցող մշակութային մեկամյա շքերթը Ֆրանսիայում, այսինքն` Հայաստանի տարին Ֆրանսիայում, որը կրում էր "Հայաստան, իմ բարեկամ" խորագիրը: